钦定古今图书集成/理学汇编/学行典/第253卷 > 周信
## 钦定古今图书集成/理学汇编/学行典/第253卷 > 周信

按《南康府志》：“周信，号镜峰，宋道州之裔也。七龄时，别
驾陈某试以雏鸡出笼学凤舞，即应声曰：‘子燕离巢
效鸾飞’。陈降阶摩其顶曰：‘宁馨儿’。”少长，饩于庠，有司
咸以千里材之。会诏举郡国贤良方正，征诣阙下，予
级，既得受官，遂不作风尘想。为政于家，孝友睦姻，布
训六条，足师百世。里有罗某，贳千金，遭冯彝，竟置弗
问。族从父丐百金，亡何，物化抚灵床哭之，焚其券。戊子岁大俭，捐金买药，全活甚众。郡守余延以更老卒
于家。崇祯乙亥，翰林编修杨汝成志其墓。